Buat 1 alinea dalam bahasa Makassar dengan unsur persuasif.

Naia ri wattu matenama manggena I Kukang sannakmi pakapacce-pacce parrukna nasabak taena sekre tau anturungi, taena todong tau erok anngerangi mange ri kuburuka antarawangi nasabak kasiasina. Anngarrukmi ammakna I Kukang, assolong-solong jeknek matanna, appirau appalak tulung mange ri suro-surona tukalumannyanga. Apaji naiamo anjo nasuro anngerangi mayakna buraknenna mange ri kuburuka. Nitarawammi manngena I Kukang mingka taena nisarei misang. Naia ri wattu matenamo manggena ammantammi I Kukang siagang ammakna. Naiaji jama-jamanna ammakna iamintu akdengkangi asena taua nampa nisare tommi tapunna, ia tommi anjo nirekeng sangkama gajina akdengka. Naiami anjo tapua napallu, ia tommi nakanre, ia tonuni sallang nabuburangi I Kukang. Tanikana-kanami pakrisikna katallassanna i Kukang siagang ammakna, tenamo pakrisang i rateanna napisakringi.